Rikunarita-ORG/Wikinium huggingface dataset:
# ন্যাশনাল সায়েন্স ফাউন্ডেশন
সংক্ষিপ্ত ইউআরএল

ন্যাশনাল সাইন্স ফাউন্ডেশন| এনএসএফ-এর লোগো মূলমন্ত্র: যেখানে আবিষ্কারের সূচনা |
| সংস্থার রূপরেখা |
| গঠিত | ১০ই মে, ১৯৫০ |
| সদর দপ্তর | অ্যার্লিংটন, ভার্জিনিয়া |
| কর্মী | ১৭০০ |
| বার্ষিক বাজেট | ২০১৬ সালে $৭.৪৬ বিলিয়ন |
| সংস্থা নির্বাহী | * ফ্রান্স এ কর্ডবা, পরিচালক
 |
| ওয়েবসাইট | www.nsf.gov |

**ন্যাশনাল সাইন্স ফাউন্ডেশন** (ইংরেজি ভাষায়: The National Science Foundation - NSF) মার্কিন যুক্তরাষ্ট্রের একটি সরকারী সংস্থা যার কাজ হল বিজ্ঞান ও প্রকৌশলের সকল ক্ষেত্রে (চিকিৎসাবিজ্ঞান ব্যতীত) মৌলিক গবেষণা ও শিক্ষাকে উৎসাহিত করা এবং তার পৃষ্ঠপোষকতা করা। চিকিৎসাবিজ্ঞানের জন্য ন্যাশনাল ইনস্টিটিউট্‌স অফ হেল্‌থ নামে পৃথক সংস্থা রয়েছে। যুক্তরাষ্ট্রের বিভিন্ন কলেজ ও বিশ্ববিদ্যালয় কর্তৃক পরিচালিত গবেষণা কাজের শতকরা ২০ ভাগই এই এনএসএফ-এর অর্থে পরিচালিত হয়। ২০০৭ সালে এই সংস্থার বাৎসরিক বাজেট ছিল ৫.৯১ বিলিয়ন মার্কিন ডলার। গণিত, কম্পিউটার বিজ্ঞান, অর্থনীতি এবং সামাজিক বিজ্ঞান সংশ্লিষ্ট গবেষণার জন্য এনএসএফ-ই সেখানকার প্রধান পৃষ্ঠপোষক প্রতিষ্ঠান।

এনএসএফ-এর পরিচালক, উপ-পরিচালক এবং ন্যাশনাল সাইন্স বোর্ডের (এনএসবি) ২৪ জন সদস্যকে মনোনয়ন দেন সরাসরি মার্কিন যুক্তরাষ্ট্রের রাষ্ট্রপতি। পরবর্তীতে মার্কিন সিনেট তা নিশ্চিত করে। সংস্থার যাবতীয় প্রশাসনিক কাজ, পরিকল্পনা, অর্থায়ন ও দৈনন্দিন কর্ম পরিচালনার দায়িত্ব পরিচালক ও উপ-পরিচালকের। আর এনএসবি'র ২৪ জন সদস্য বছরে ছয়বার মিলিত হয়, সংস্থার সার্বিক নীতি নির্ধারণ করার জন্য। বর্তমানে এনএসএফ পরিচালক হচ্ছেন ডঃ অ্যার্ডেন এল বেমেন্ট জুনিয়র এবং উপ-পরিচালক হলেন ডঃ ক্যাথি এল ওলসেন।

## তথ্যসূত্র

## বহিঃসংযোগ

* NSF Official Website
* National Science Foundation Meeting Notices and Rule Changes from The Federal Register RSS Feed
# লন্ডন আন্ডারগ্রাউন্ড

| লন্ডন আন্ডারগ্রাউন্ড London Underground |
| --- |
|  |
| সংক্ষিপ্ত বিবরণ |
| অবস্থান | বৃহত্তর লন্ডন, চিলটার্ন, এপিং ফরেস্ট, থ্রি রিভার্স ও ওয়াটফোর্ড |
| পরিবহনের ধরন | দ্রুত পরিবহণ |
| লাইনের (চক্রপথের) সংখ্যা | ১১ |
| বিরতিস্থলের (স্টেশন) সংখ্যা | ২৭০টি পরিষেবাপ্রাপ্ত (২৬০টি মালিকানাধীন) |
| দৈনিক যাত্রীসংখ্যা | ২.৯৫ মিলিয়ন (প্রায়) ৩.৪ মিলিয়ন (কাজের দিনে) (প্রায়) |
| চলাচল |
| চালুর তারিখ | ১০ জানুয়ারি, ১৮৬৩ (10 January, 1863) |
| পরিচালক সংস্থা | ট্রান্সপোর্ট ফর লন্ডন |
| কারিগরি তথ্য |
| মোট রেলপথের দৈর্ঘ্য | ৪০০ কিলোমিটার (২৫০ মাইল) (approximate) |
| রেলপথের গেজ | ১,৪৩৫ মিলিমিটার (৪ ফুট ৮ ১⁄২ ইঞ্চি) আদর্শ গেজ |

**লন্ডন আন্ডারগ্রাউন্ড** যুক্তরাজ্যের বৃহত্তর লন্ডনের একাংশ এবং পার্শ্ববর্তী এসেক্স, হার্টফোর্ডশায়ার ও বাকিংহামশায়ারের দ্রুত পরিবহন ব্যবস্থা। লন্ডন আন্ডারগ্রাউন্ড অবশ্য লন্ডনের একমাত্র ভূগর্ভস্থ রেলপথ নয় – এখানে লন্ডন পোস্ট অফিস রেলওয়ে, কিংসওয়ে ট্রামওয়ে সাবওয়ে ও টাওয়ার সাবওয়েও রয়েছে। এছাড়া রয়েছে ডকল্যান্ডস লাইট রেলওয়ে ও ট্রামলিংকের মতো স্থানীয় রেলপথও। ১৮৬৩ সালে চালু হওয়া লন্ডন আন্ডারগ্রাউন্ড বিশ্বের প্রথম ভূগর্ভস্থ রেলপথ। ১৮৯০ সালে এই পথে প্রথম ইলেকট্রিক্যাল ট্রেন চলাচল শুরু করে। নাম যাই হোক, এই রেলপথে ৫৫ শতাংশই ভূপৃষ্ঠস্থ। সংক্ষেপে সরকারি ভাবে এই রেলপথের নাম *দি আন্ডারগ্রাউন্ড*, আর বেসরকারি ভাবে *দ্য টিউব*।

## তথ্যসূত্র

## বহিঃসংযোগ

* *Transport for London* Home page  ওয়েব্যাক মেশিনে আর্কাইভকৃত ১৩ অক্টোবর ২০০৮ তারিখে
* কার্লিতে লন্ডন আন্ডারগ্রাউন্ড (ইংরেজি)
* Last Tube Times for London Undergound
# বুধের প্রকল্পিত প্রাকৃতিক উপগ্রহ

**বুধের প্রাকৃতিক উপগ্রহ** হল বুধ গ্রহকে প্রদক্ষিণকারী একটি প্রকল্পিত প্রাকৃতিক উপগ্রহ, যা এখনও আবিষ্কৃত হয়নি। ১৯৭০-এর দশকের গোড়ার দিকে অল্পকালের জন্য মনে করা হয়েছিল বুধের একটি প্রাকৃতিক উপগ্রহ রয়েছে। কিন্তু পরে জানা যায় সেটি প্রকৃতপক্ষে ৩২ ক্রেটারিস নামে একটি তারা; তথ্যের ভুল ব্যাখ্যার কারণে সেটিকে বুধের উপগ্রহ মনে করা হয়েছিল। বুধের কোনও উপগ্রহ থাকলে পৃথিবী থেকে সেটিকে পর্যবেক্ষণ করা কঠিন। কারণ, বুধ সূর্যের অপেক্ষাকৃত নিকটে অবস্থিত। উদাহরণস্বরূপ বলা যায়, ১৯৯৫ সালের আগে অবলোহিত বর্ণালিতে বুধকে পর্যবেক্ষণ করা সম্ভব হয়নি। নাসার *মেসেঞ্জার* মহাকাশযান ২০১১ থেকে ২০১৫ সাল পর্যন্ত বুধকে প্রদক্ষিণ করেছে। এই মহাকাশযান বুধের কোনও উপগ্রহ শনাক্ত করেনি। বুধের ক্ষুদ্র হিল গোলক এই গ্রহের কোনও প্রাকৃতিক উপগ্রহের অস্তিত্বের সম্ভাবনাকে সীমাবদ্ধ করে রেখেছে।

## *মেরিনার ১০* অভিযান

খুবই অল্প সময়ের জন্য বুধের একটি প্রাকৃতিক উপগ্রহ রয়েছে বলে ধারণা করা হয়েছিল। ১৯৭৪ সালের ২৭ মার্চ, *মেরিনার ১০*-এর বুধ ফ্লাইবাই শুরু হওয়ার দুই দিন আগে, যন্ত্রপাতিতে বুধের কাছ থেকে প্রচুর পরিমাণে অতিবেগুনি বিকিরণ ধরা পড়ে থাকে। একজন জ্যোতির্বিজ্ঞানীর কথায় “[এই বিকিরণের] সেখানে থাকার কথাই নয়।” পরের দিনই বিকিরণটি অদৃশ্য হয়ে যায়; কিন্তু তিন দিন পরে আবার পুনরাবির্ভূত হয়। আপাত দৃষ্টিতে এটির উৎস ছিল বুধ থেকে বিচ্ছিন্ন একটি বস্তু। কোনও কোনও জ্যোতির্বিজ্ঞানী এটিকে একটি তারা মনে করেন। কিন্তু অন্যান্যরা বলেন যে এটি নিশ্চয়ই একটি প্রাকৃতিক উপগ্রহ। তাঁরা বলেন যে, বিকিরণের উৎস কেবলমাত্র দু’টি ভিন্ন দিকেই ছিল তাই নয়, সেই সঙ্গে তাঁরা এও বিশ্বাস করতেন যে এত পরিমাণে উচ্চ শক্তিসম্পন্ন বিকিরণ অত্যন্ত দূরবর্তী আন্তঃনাক্ষত্রিক মাধ্যম ভেদ করে আসতে পারে না। বস্তুটির গতি ৪ কিলোমিটার প্রতি সেকেন্ড (২.৫ miles per second) বলে গণনা করা হলে এটি যে একটি উপগ্রহ সে বিষয়ে মত দৃঢ় হয়। কারণ এই গতি ছিল একটি প্রাকৃতিক উপগ্রহের প্রত্যাশিত গতি।

### ৩১ ক্রেটারিস

৩১ ক্রেটারিস সম্ভবত একটি গ্রস্থ যুগ্ম তারা।
১৯৭৪ সালে একটি “প্রাকৃতিক উপগ্রহ”কে বুধ থেকে দূরে সরে যেতে দেখা যায়। পরে এটি চিহ্নিত হয় বুধের প্রেক্ষাপটে অবস্থিত ৩২ ক্রেটারিস নামে তারা হিসেবে। ৩১ ক্রেটারিস হল একটি বর্ণালিগত যুগ্ম তারা, যার পর্যায়কাল ২.৯ দিন। ১৯৭৪ সালে বুধের কাছে যে অতিবেগুনি বিকিরণের উৎসটি শনাক্ত করা হয়েছিল, সেটির উৎস সম্ভবত এই তারাটিই। ১৯৭৪ সালে ‘বুধের প্রাকৃতিক উপগ্রহ’-সংক্রান্ত ভ্রান্ত চিহ্নিতকরণটি থেকে জ্যোতির্বিজ্ঞানে একটি গুরুত্বপূর্ণ আবিষ্কারের সূচনা ঘটে: আগে মনে করা হয় যে অতিবেগুনি বিকিরণকে আন্তঃনাক্ষত্রিক মাধ্যম সম্পূর্ণত শোষণ করে নেয়, কিন্তু এই আবিষ্কারের ফলে সেই ধারণা ভ্রান্ত বলে প্রমাণিত হয়।

## *মেসেঞ্জার* অভিযান

২০১২ সালে একটি এপ্রিল ফুল রসিকতায় নাসা ঘোষণা করে যে, *মেসেঞ্জার* মহাকাশযানটি সম্ভবত বুধকে প্রদক্ষিণকারী একটি প্রাকৃতিক উপগ্রহ আবিষ্কার করেছে। নাসা রসিকতা করেই উপগ্রহটির নামকরণ করে “ক্যাডুসিয়াস” (রোমান দেবতা মারকিউরির হাতের দণ্ড ক্যাডুসিয়াসের নামানুসারে)। *মেসেঞ্জার* অভিযানের সময় ২০১১ থেকে ২০১৩ সাল পর্যন্ত মহাকাশযানটি বুধের প্রাকৃতিক উপগ্রহের অনুসন্ধান চালায় এবং তারপর নিশ্চিতভাবে জানায় যে বুধের কোনও প্রাকৃতিক উপগ্রহ নেই।

## আরও দেখুন

* প্রকল্পিত জ্যোতির্বৈজ্ঞানিক বস্তু
	+ পৃথিবীর দাবিকৃত চাঁদ

## তথ্যসূত্র
# অ্যাপল ২

| অ্যাপল ২ |
| --- |
|  |
| ১৯৭৭ সালের একটি সাধারণ কনফিগারেশন, যেখানে ৯" একরঙা মনিটর, গেম প্যাডেল এবং একটি রেড বুক-প্রস্তাবিত প্যানাসনিক ক্যাসেট ডেক রয়েছে |
| নির্মাতা | স্টিভ ওয়াজনিয়াক (প্রধান নকশাকারী) |
| প্রস্তুতকারক | অ্যাপল ইনকর্পোরেটেড |
| পণ্য পরিবার | অ্যাপল ২ সিরিজ |
| মুক্তির তারিখ | ১০ জুন ১৯৭৭ (1977-06-10) |
| প্রাথমিক মূল্য | $১২৯৮ ($ ৫,০৫২ বর্তমান) |
| বন্ধ করা হয় | ১৯৮১ |
| অপারেটিং সিস্টেম | Integer BASIC |
| সিপিইউ | MOS Technology 6502 |
| সধারণ ক্ষমতা | Audio cassette Disk II (5.25", 140KB, Apple) |
| স্মৃতি | 4KB, 8KB, 12KB, 16KB, 20KB, 24KB, 32KB, 36KB, 48KB, or 64KB |
| প্রদর্শন | NTSC video out (built-in RCA connector) |
| গ্রাফিক্স | Lo-res (40×48, 16-color) Hi-res (280×192, 6 color) |
| শব্দ | 1-bit speaker (built-in) 1-bit cassette input (built-in microphone jack) 1-bit cassette output (built-in headphone jack) |
| ইনপুট | Upper-case keyboard, 52 keys |
| কনট্রোলার ইনপুট | Paddles |
| কানেক্টিভিটি | Parallel port card (Apple and third party); Serial port card (Apple and third party); SCSI |
| পূর্বসূরী | অ্যাপল ১ |
| উত্তরসূরী | অ্যাপল ২ প্লাস |

**অ্যাপল ২** অ্যাপলের নির্মিত প্রথম মাইক্রোপ্রসেসর যুক্ত ৮ বিট কম্পিউটার, যেটি স্টিভ Wozniak ডিজাইন করেন। এটি ১৯৭৭ সালে বাজারে আসে এবং ব্যাপক সাফল্য পায়। এটি অ্যাপল ২ সিরিজের প্রথম কম্পিউটার এবং ১৯৯৩ সাল পর্যন্ত এই সিরিজের কম্পিউটার উতপাদিত হয়।

## ইতিহাস

প্রথমে এটি সিলিকন ভ্যালিতে এবং পরে টেক্সাসে সংযোজিত হয়, যার সার্কিট বোর্ড আয়ারল্যান্ড ও সিঙ্গাপুররে তৈরি। প্রথম কম্পিউটার বিক্রি হয় ১০ জুন, ১৯৭৭ সালে। এটি মস প্রযুক্তি ব্যবহার করে তৈরি এবং এটিতে ১ মেগাহার্জ মাইক্রোপ্রসেসর, ২টি গেম কন্ট্রোলার, ৪কেবি র‍্যাম, প্রোগ্রাম প্রবেশের জন্য আডিও ক্যাসেট ইন্টারফেস, ইন্টেজার ব্যাসিক অপারেটিং সিস্টেম-সংবলিত রম ছিল। ভিডিও কন্ট্রোলার ছিল ২৪X৪০ কলাম সাদাকালো। এটি শুধু বড় হাতের লেখা সমর্থন করত, যেটি টেলিভিশনের মাধ্যমে প্রদর্শিত হইত। এই কম্পিউটারের খুচরা মুল্য ছিল $ ১,২৯৮ ডলার (৪কেবি র‍্যাম) এবং $ ২,৬৩৮ ডলার ( সর্বোচ্চ ৬৪ কেবি র‍্যাম) কম্পিউটারে রঙিন সক্ষমতা প্রদর্শনের জন্য কেসিং-এ রংধনু ডোরায় আপলের লোগো ব্যবহার করা হত, যেটি আপলের কর্পোরেট লোগো হিসাবে ১৯৯৮ সাল পর্যন্ত ছিল।

## তথ্যসূত্র

## আরও দেখুন

* দাপ্তরিক ওয়েবসাইট
# পিক্সেল

পিক্সেল ব্যবহার করে কানাডার পতাকা পিক্সেল ব্যবহারের একটি উদাহরণ
**পিক্সেল** (ইংরেজি: Pixel) বলতে কোন গ্রাফিক ছবির ক্ষুদ্রতম অংশ বা বিন্দুকে বোঝায়। পিক্সেলের হিসাব থেকে ছবি বিষয়ক যাবতীয় কাজ করা হয়। বর্তমানে বহুল ব্যবহৃত ডিজিটাল ক্যামেরার কারণে এই পিক্সেল শব্দটি খুব বেশি উচ্চারন হচ্ছে। ১.৩ মেগা পিক্সেল মানে ১ ৩০০ ০০০ পিক্সেল এর সমন্বয়ে তৈরি হওয়া ছবি। যেহেতু ডিজিটালি ছবির মাপ থাকে ৪:৩ সুতরাং ১.৩ মেগা পিক্সেলের ছবি তে ১২৮০ x ৯৮০ এই রেশিওতে পিক্সেল থাকবে।

এটি ছবির ক্ষুদ্রতম একক যার অভ্যন্তরে আর কোন ভগ্নাংশ নেই;অর্থাৎ পিক্সেল ছবির অতি ক্ষুদ্র অংশের প্রতিনিধিত্ব করে।প্রত্যেক পিক্সেলের নিজস্ব অবস্থান বা খুঁজে পাওয়ার ঠিকানা রয়েছে বলা যায়।কারণ পিক্সেলের অবস্থান নির্দিষ্ট স্থানাঙ্কের সাথে সম্পর্কযুক্ত।কারণ পিক্সেল সাধারণত দ্বি-মাত্রিক তলে সাজানো থাকে এবং ডট বা চারকোণা আকৃ্তির হয় যার প্রতিটি অবস্থানের আলাদা স্থানাঙ্ক(co-ordinate) থাকে। প্রত্যেক পিক্সেল মূল ছবির একটি নমুনা;পিক্সেল যত ছোট হয় তা তত বেশি নির্ভূলভাবে একটি ছবির প্রতিনিধিত্ব করে।

পিক্সেলের প্রাবল্য (intensity) একটি চলরাশি। রঙিন ছবির প্রতিটি পিক্সেলে রঙ সম্পর্কিত তিন বা চারটি চলকের মান থাকতে পারে। লাল-সবুজ-নীল কিংবা সায়ান-ম্যাজেন্টা-হলুদ-কালো।

## মেগাপিক্সেল

pixel art
মেগা পিক্সেল ডিজিটাল ছবির বর্ণনার একক। মেগা = ১০০০,০০০ আর পিক্সেল হল রেজুলেশনের একক। ৮০০x৬০০ (৪৮০০০০=০.৪৮ মে. পি.)পিক্সেল মানে ঐ ছবিতে প্রতি ইঞ্চিতে অনুভুমিক ভাবে ৮০০ এবং লম্ব ভাবে ৬০০ পিক্সেল আছে।মেগাপিক্সেল শব্দটি কোন ছবিতে পিক্সেলের সংখ্যার জন্যই কেবল ব্যবহার করা হয় না।এটি ডিজিট্যাল ক্যামেরার ছবির ক্ষুদ্রতম উপাদান( sensor element)এর সংখ্যা ব্যক্ত করতে অথবা ডিজিট্যাল ছবির প্রদর্শনকারী একক (display elements of digital displays)প্রকাশ করতে ব্যবহৃত হয়। উদাহরণস্বরূপ,২০৪৮×১৫৩৬ ক্ষুদ্রতম উপাদানের সমন্বয়ে ছবি তৈরি করতে পারে এমন ক্যামেরাকে সাধারণভাবে বলা হয় "৩.১ মেগাপিক্সেল" (২০৪৮ × ১৫৩৬ = ৩,১৪৫,৭২৮)।মেগাপিক্সেল সাধারণভাবে ক্যামেরার যোগ্যতা পরিমাপক হিসেবে বিবেচনা করা হয়,যদিও অন্যান্য বিভিন্ন বিষয় ক্যামেরার গুনমান নির্ধারণ করে।পিক্সেল হিসাব করা হয় ২ টি রেসুলেশন এর গুনফল কে ১০^৬ দিয়ে ভাগ করে দশমিক এর পরের সংখ্যা পর্যন্ত নেয়া হয়।
অধিকাংশ ডিজিট্যাল ক্যামেরার সংবেদী পর্দাতে সারি সারি রং-এর প্যাটার্ন করা থাকে যেখানে লাল, সবুজ ও নীল বর্ণ, বায়ার ফিল্টার ব্যবস্থার(Bayer filter) মাধ্যমে মোজাইক করে সুসজ্জায়ন করা হয়। ফলে কোন নির্দিষ্ট পিক্সেল একটি একক প্রাথমিক রং-এর তীব্রতাই কেবল ধারণ করতে পারে।

## তথ্যসূত্র
# এডমান্ড বার্ক

| এডমান্ড বার্ক Edmund Burke |
| --- |
| চিত্রকর্মে বার্ক c. ১৭৬৭-১৭৬৯ *স্টুডিও অফ যসূয়া রেয়নল্ডস (১৭২৩–১৭৯২)* |
| জন্ম | জানুয়ারি ১২, ১৭২৯ ডাবলিন, আয়ারল্যান্ড |
| মৃত্যু | ৯ জুলাই ১৭৯৭(1797-07-09) (বয়স ৬৮) বীকন্সফিল্ড, বুকিংহ্যামশায়ার, গ্রেট বৃটেন |
|  |
| যুগ | আঠারো শতকের দর্শন |
| অঞ্চল | পাশ্চাত্য দর্শন |
| ধারা | রক্ষণশীল উদারনীতিবাদ, রক্ষণশীলতাবাদ, |
| প্রধান আগ্রহ | সামাজিক এবং রাজনৈতিক দর্শন |
|
ভাবগুরু
* + এরিস্টটল
	+ সিসারো
	+ জন লক
	+ রিচার্ড হূকার
	+ এডওয়ার্ড কোক
	+ মন্টেস্কিয়্যুই
	+ উইলিয়াম ব্ল্যাক্সটোন
 |
|
ভাবশিষ্য
* + রবার্ট পীল
	+ ইমানুয়েল কান্ট
	+ উইলিয়াম গডউইন
	+ লর্ড এ্যাক্টন
	+ উইলিয়াম ইয়ার্ট গ্ল্যাডস্টোন
	+ রাসেল ক্রিক
	+ কার্ল হোপার
	+ ফ্রিড‌রিশ ফন হায়ক
	+ Roger Scruton
	+ Joseph de Maistre
	+ Hannah Arendt
	+ William F. Buckley
	+ ম্যাথু অর্নল্ড
	+ পিটার হিচেনস
	+ উইলিয়াম বাটলার ইয়েটস
 |
|  |

**এডমান্ড বার্ক** (জানুয়ারি ১২, ১৭২৯ - জুলাই ৯, ১৭৯৭) ছিলেন একজন ইঙ্গ-আইরিশ লেখক, রাজনৈতিক তত্ত্ববিদ, এবং দার্শনিক।

অনেক বছর সময় ধরে তিনি ব্রিটিশ হাউজ অফ কমন্সে ব্রিটিশ হুইগ পার্টি সংসদ সদস্য হিসাবে দায়িত্ব পালন করেন। আমেরিকাতে ব্রিটিশ উপনিবেশ ও রাজা তৃতীয় জর্জের মধ্যকার বিরোধে তিনি উপনিবেশগুলোকে সমর্থন দিয়েছিলেন। তিনি ফরাসি বিপ্লবের চরম বিরোধী ছিলেন। উনিশ শতকে বার্ক রক্ষণশীল এবং উদারপন্থি উভয়ের মাঝে প্রশংসিত হয়েছিলেন। বিশ শতক থেকে বার্ক সাধারণের কাছে 'রক্ষণশীলতার জনক' বলে অভিহিত হয়েছেন।

## তথ্যসূত্র

## বহিঃসংযোগ

* Edmund Burke Society at Columbia University
* Edmund Burke স্ট্যানফোর্ড এনসাইক্লোপিডিয়া অফ ফিলোসফি-র ভুক্তি, লিখেছেন Ian Harris
* Spanish foundation based on Burke's thoughts
* Edmund Burke Papers at Gettysburg College
* Burke's works at The Online Library of Liberty  ওয়েব্যাক মেশিনে আর্কাইভকৃত ১ ফেব্রুয়ারি ২০১৪ তারিখে
* গুটেনবের্গ প্রকল্পে Edmund Burke-এর সাহিত্যকর্ম ও রচনাবলী (ইংরেজি)
* ইন্টারনেট আর্কাইভে এডমান্ড বার্ক কর্তৃক কাজ বা সম্পর্কে তথ্য
* লিব্রিভক্সের পাবলিক ডোমেইন অডিওবুকসে  এডমান্ড বার্ক
* বিবিসির *ইন আওয়ার টাইম*-এ Edmund Burke
* BBC – History – Edmund Burke
* কার্লিতে \_Edmund এডমান্ড বার্ক (ইংরেজি)
* "Edmund Burke for a Postmodern Age"  ওয়েব্যাক মেশিনে আর্কাইভকৃত ১৯ ফেব্রুয়ারি ২০১৮ তারিখে, William F. Byrne, *Berfrois*, 29 June 2011
# গের্ড বিনিগ

| গের্ড বিনিগ |
| --- |
|  |
| জন্ম | (১৯৪৭-০৭-২০)২০ জুলাই ১৯৪৭ ফ্রাংকফুর্ট |
| পরিচিতির কারণ | স্ক্যানিং টানেলিং মাইক্রোস্কোপ |
| পুরস্কার | Nobel Prize in Physics (1986)  |
| **বৈজ্ঞানিক কর্মজীবন** |
| কর্মক্ষেত্র | Physics |
|  |

**গের্ড বিনিগ** (জন্ম: ২০শে জুলাই, ১৯৪৭) নোবেল বিজয়ী জার্মান পদার্থবিজ্ঞানী। তিনি ১৯৮৬ সালে পদার্থবিজ্ঞানে নোবেল পুরস্কার লাভ করেন।

## জীবন ও কর্ম

বিনিগ জার্মানির ফ্রাংকফুর্টে জন্মগ্রহণ করেন। ফ্রাংকফুর্টের ধ্বংসস্তুপই ছিল তার ছোট্টবেলার খেলার মাঠ। তার পরিবার কখনও ফ্রাংকফুর্টে কখনও আবার অলফেনবাখে থেকেছে। এই দুই শহরের স্কুলেই পড়াশোনা করেছেন তিনি। ১০ বছর বয়সেই পদার্থবিজ্ঞানী হওয়ার সিদ্ধান্ত নিয়েছিলেন যদিও এই সিদ্ধান্ত নিয়ে তখনও সংশয় ছিল। এ কারণে লাইনচ্যুত হয়ে একটি ব্যান্ড দলে যোগ দিয়ে সঙ্গিতে মশগুল হয়ে পড়েন। ১৫ বছর বয়সে তিনি বেহালা বাজানো শুরু করেন। স্কুলের অর্কেস্ট্রাতে বেহালা বাজাতেন।

১৯৬৯ সালে মনোবিজ্ঞানী Lore Wagler কে বিয়ে করেন। তাদের ধরে এক মেয়ের জন্ম হয় যখন তারা সুইজারল্যান্ডে ছিলেন। আর ক্যালিফোর্নিয়ায় থাকার সময় একটি ছেলেও হয়। বিনিগের শখের মধ্যে ছিল বই পড়া, সাঁতার কাটা এবং গল্‌ফ খেলা।

১৯৭৮ সালে তিনি আইবিএম এর একটি আমন্ত্রণে সাড়া দিয়ে তাদের জুরিখ গবেষণা গ্রুপে কাজ করা শুরু করেন। সেখানেই হাইনরিখ রোরারের সাথে তার পরিচয় হয়। রোরার এবং বিনিগ একসাথে মিলে স্ক্যানিং টানেলিং অণুবীক্ষণ যন্ত্র (এসটিএম) তৈরি করেন যার জন্য ১৯৮৬ সালে তারা যৌথভাবে পদার্থবিজ্ঞানে নোবেল পুরস্কার লাভ করেছিলেন।

আইবিএম-এ তাদের দলে আরও ছিলেন Christoph Gerber এবং Edmund Weibel। এই গবেষণা গ্রুপ চূড়ান্ত নোবেল পুরস্কার ছাড়াও বেশ কয়েকটি পুরস্কার লাভ করেছিল: জার্মান ফিজিক্স প্রাইজ, Otto Klung Prize, হিউলেট প্যাকার্ড প্রাইজ এবং কিং ফাইসাল প্রাইজ

১৯৯৪ সালে অধ্যাপক গের্ড বিনিগ ডেফিনিয়েন্স প্রতিষ্ঠা করেন যা ২০০ সালে একটি বাণিজ্যিক এন্টারপ্রাইজে পরিণত হয়। বর্তমানে পৃথিবীর অনেক অনেক কোম্পানি এবং প্রতিষ্ঠান তাদের ছবির মান বৃদ্ধির জন্য ডেফিনিয়েন্সের প্রযুক্তি ব্যবহার করে। বর্তমানে এই এন্টারপ্রাইজ জীবন বিজ্ঞান এবং ভূ বিজ্ঞান বিষয়ে উৎসাহী হয়ে উঠেছে। ডেফিনিয়েন্স ঔষধ আবিষ্কার, উন্নয়ন এবং রোগ নিরূপণ প্রক্রিয়ার জন্য বেশ কিছু প্রযুক্তি বাজারজাত করেছে। ভূ বিজ্ঞানের ক্ষেত্রে, ডেফিনিয়েন্সের প্রযুক্তি ব্যবহার করে কৃত্রিম উপগ্রহ থেকে আরও দ্রুত ছবি সংগ্রহ করা যায় এবং সেই ছবিগুলোকে দ্রুত প্রক্রিয়াজাত করা যায়।

## বহিঃসংযোগ

* গের্ড বিনিগের আত্মজীবনী
# জাতীয় উদ্যান
সংক্ষিপ্ত ইউআরএল

আর্জেন্টিনায় ন্যাশনাল পার্ক
**জাতীয় উদ্যান** হল মনোরম এবং প্রাকৃতিক সৌন্দর্যমণ্ডিত তুলনামূলকভাবে বৃহত্তর এলাকা যার মুখ্য উদ্দেশ্য জনসাধারণকে শিক্ষা, গবেষণা ও বিনোদনের অনুমতি প্রদান এবং উদ্ভিদ ও বন্যপ্রাণীর প্রাকৃতিক পরিবেশ ও সুন্দর নয়নাভিরাম দৃশ্য সংরক্ষণ করার উদ্দেশ্যে ব্যবস্থাপনা করা।

বাংলাদেশে রাষ্ট্রীয়ভাবে ঘোষিত জাতীয় উদ্যানটি হল ভাওয়াল জাতীয় উদ্যান। বাংলাদেশে সর্বমোট ২০টি উদ্যানকে জাতীয় উদ্যান ঘোষণা করা হয়েছে। ভারতে ৯৭টি অরণ্যকে জাতীয় উদ্যান ঘোষণা করা হয়েছে এবং ১৬৬ আরো অরণ্যকে জাতীয় উদ্যান ঘোষণার চেষ্টা চলছে।

## নিয়মাবলী

সুন্দরবন জাতীয় উদ্যান
জাতীয় উদ্যান ঘোষণা করার মাধ্যমে নিশ্চিত করা হয়:

১। সেই এলাকার বন্যপ্রাণী যেন ধ্বংস না হয়।

২। পশুপাখিদের শান্তি ও নিরাপত্তা বিঘ্নিত হতে পারে এমন কাজ থেকে যেন এই বনাঞ্চল মুক্ত থাকে। বাইরে থেকে শিকারিরা যাতে এই নিরাপত্তা বলয়ে প্রবেশ না করতে পারে।

৩। ভারতে গবেষণার উদ্দেশ্যে শিকার করার বিশেষ অনুমতি নেওয়া যেতে পারে।

এই বিধি বিভিন্ন দেশে বিভিন্ন রকম। ভারতে কোনো অরণ্য যদি একাধিক রাজ্যে বিস্তৃত থাকে, সংশ্লিষ্ট রাজ্য দায়িত্ব গ্রহণে অপারগ হয় অথবা জীব বৈচিত্রে বিশেষ সমৃদ্ধ হয় তাহলে থাকে জাতীয় উদ্যানের মর্যাদা দেওয়া হয়।

## আরও দেখুন

* অভয়ারণ্য
* ভারতের জাতীয় উদ্যান
* বাংলাদেশের জাতীয় উদ্যান

## তথ্য
# ১৯৮০
সংক্ষিপ্ত ইউআরএল

|  |  |
| --- | --- |
| সহস্রাব্দ: | ২য় সহস্রাব্দ |
| শতাব্দী: | * ১৯শ শতাব্দী
* **২০শ শতাব্দী ২১শ শতাব্দী
 |
| দশক: | * ১৯৭০-এর দশক
* **১৯৮০-এর দশক ১৯৯০-এর দশক
 |
| বছর: | * ১৯৭৭
* ১৯৭৮
* ১৯৭৯
* **১৯৮০ ১৯৮১
* ১৯৮২
* ১৯৮৩
 |

বিভিন্ন পঞ্জিকায় ১৯৮০| গ্রেগরীয় বর্ষপঞ্জি | ১৯৮০ *MCMLXXX* |
| আব উর্বে কন্দিতা | ২৭৩৩ |
| আর্মেনীয় বর্ষপঞ্জি | ১৪২৯ ԹՎ ՌՆԻԹ |
| অ্যাসিরীয় বর্ষপঞ্জি | ৬৭৩০ |
| বাহাই বর্ষপঞ্জি | ১৩৬–১৩৭ |
| বাংলা বর্ষপঞ্জি | ১৩৮৬–১৩৮৭ |
| বেরবের বর্ষপঞ্জি | ২৯৩০ |
| বুদ্ধ বর্ষপঞ্জি | ২৫২৪ |
| বর্মী বর্ষপঞ্জি | ১৩৪২ |
| বাইজেন্টাইন বর্ষপঞ্জি | ৭৪৮৮–৭৪৮৯ |
| চীনা বর্ষপঞ্জি | 己未年 (পৃথিবীর ছাগল) ৪৬৭৬ বা ৪৬১৬     *— থেকে —* 庚申年 (ধাতুর বানর) ৪৬৭৭ বা ৪৬১৭ |
| কিবতীয় বর্ষপঞ্জি | ১৬৯৬–১৬৯৭ |
| ডিস্কর্ডীয় বর্ষপঞ্জি | ৩১৪৬ |
| ইথিওপীয় বর্ষপঞ্জি | ১৯৭২–১৯৭৩ |
| হিব্রু বর্ষপঞ্জি | ৫৭৪০–৫৭৪১ |
| হিন্দু বর্ষপঞ্জিসমূহ |  |
|  - *বিক্রম সংবৎ* | ২০৩৬–২০৩৭ |
|  - *শকা সংবৎ* | ১৯০১–১৯০২ |
|  - *কলি যুগ* | ৫০৮০–৫০৮১ |
| হলোসিন বর্ষপঞ্জি | ১১৯৮০ |
| ইগবো বর্ষপঞ্জি | ৯৮০–৯৮১ |
| ইরানি বর্ষপঞ্জি | ১৩৫৮–১৩৫৯ |
| ইসলামি বর্ষপঞ্জি | ১৪০০–১৪০১ |
| জুশ বর্ষপঞ্জি | ৬৯ |
| জুলীয় বর্ষপঞ্জি | গ্রেগরীয় বিয়োগ ১৩ দিন |
| কোরীয় বর্ষপঞ্জি | ৪৩১৩ |
| মিঙ্গু বর্ষপঞ্জি | প্রজা. চীন ৬৯ 民國৬৯年 |
| থাই সৌর বর্ষপঞ্জি | ২৫২৩ |
| ইউনিক্স সময় | ৩১৫৫৩২৮০০ – ৩৪৭১৫৫১৯৯ |
| এই বাক্সটি: * দেখুন
* সম্পাদনা
 |

**১৯৮০** গ্রেগরীয় বর্ষপঞ্জির একটি সাধারণ বছর যা মঙ্গলবার দিয়ে শুরু হয়েছে।

## ঘটনাবলি

### অক্টোবর

* ৩ অক্টোবর - বাংলাদেশের স্বাধীনতা দিবসকে “*জাতীয় দিবস*” হিসেবে ঘোষণা করা হয়।

## জন্ম

## মৃত্যু

### জানুয়ারি-মার্চ

* ১১ ফেব্রুয়ারি - আর. সি. মজুমদার, ভারতীয় ইতিহাসবেত্তা। (জ. ১৮৮৪)

### এপ্রিল-জুন

* ১ মে - শোভা, ভারতীয় চলচ্চিত্র অভিনেত্রী। (জ. ১৯৬২)
* ৭ জুন - হেনরি মিলার, মার্কিন লেখক। (জ. ১৮৯১)

### জুলাই-সেপ্টেম্বর

* [২৪ জুলাই - পিটার সেলার্স, ব্রিটিশ কৌতুকাভিনেতা ও চলচ্চিত্র অভিনেতা। (জ. ১৯২৫)
* ৩১ জুলাই - মোহাম্মদ রফি, ভারতীয় সঙ্গীতশিল্পী ও নেপথ্য কণ্ঠশিল্পী। (জ. ১৯২৪)

### অক্টোবর-ডিসেম্বর

* ৭ নভেম্বর - স্টিভ ম্যাকুইন, মার্কিন চলচ্চিত্র পরিচালক। (জ. ১৯৩০)
# নোবুসুকে কিশি

| নোবুসুকে কিশি |
| --- |
| 岸 信介 |
|  |
|  |
| জাপানের প্রধানমন্ত্রী ড |
| **কাজের মেয়াদ** ৩১ জানুয়ারী ১৯৫৭ – ১৯ জুলাই ১৯৬০ অভিনয় অবধি ২৫ ফেব্রুয়ারি ১৯৫৭ |
| সার্বভৌম শাসক | হিরোহিতো |
| পূর্বসূরী | তানজান ইশশীবাশি |
| উত্তরসূরী | হায়াতো ইকদা |
|  |
| ব্যক্তিগত বিবরণ |
| জন্ম | (১৮৯৬-১১-১৩)১৩ নভেম্বর ১৮৯৬ তাবুসে, জাপান |
| মৃত্যু | ৭ আগস্ট ১৯৮৭(1987-08-07) (বয়স ৯০) ফুকুওকা, জাপান |
| রাজনৈতিক দল | লিবারেল ডেমোক্রেটিক পার্টি (১৯৫৫–১৯৮৭) |
| অন্যান্য রাজনৈতিক দল | ইম্পেরিয়াল বিধি সহায়তা সমিতি (১৯৪১-১৯৪৫) ডেমোক্র্যাটিক পার্টি (১৯৫২–১৯৫৫) |
| প্রাক্তন শিক্ষার্থী | টোকিও ইম্পেরিয়াল বিশ্ববিদ্যালয় |
| স্বাক্ষর |  |

নোবুসুকে কিশি সঙ্গে চিয়াং কাই-শেক ভিতরে ১৯৫৭
**নোবুসুকে কিশি** (岸 信介, **কিশি নোবুসুকে**, ১৩ নভেম্বর ​১৮৯৬ – ৭ আগস্ট ​১৯৮৭) তিনি একজন জাপানী রাজনীতিবিদ ছিলেন যিনি ১৯৫৭ থেকে ১৯৬০ সাল পর্যন্ত জাপানের প্রধানমন্ত্রী ছিলেন। তিনি শিনজো আবে এর মাতামহ, তিনি ২০০৬ থেকে ২০০৭ এবং ২০১২ থেকে ২০২০ পর্যন্ত দু'বার প্রধানমন্ত্রী ছিলেন।

## তথ্যসূত্র
# বেরনার্দো বেরতোলুচ্চি

| বেরনার্দো বেরতোলুচ্চি |
| --- |
|  |
| মৃত্যু | 26 November 2018 (aged 77) |
| কর্মজীবন | ১৯৬২ - ২০০৩ |
| দাম্পত্য সঙ্গী | আদ্রিয়ানা আস্তি (বিচ্ছেদ) ক্ল্যের পেপলো (১৯৯০-2018) |
| পিতা-মাতা | আত্তিলিও বেরতোলুচ্চি (১৯১১-২০০) নিনেত্তা জিওভানার্দি |
| পুরস্কার | **ক্যারিয়ার গোল্ডেন লায়ন** ২০০৭ আজীবন অর্জন |

**বেরনার্দো বেরতোলুচ্চি** (ইতালীয়: [berˈnardo bertoˈluttʃi]; জন্ম ১৬ মার্চ, ১৯৪০ - ২৬ নভেম্বর ২০১৮) ইতালীয় চলচ্চিত্র পরিচালক ও চিত্রনাট্যকার। তার পরিচালিত উল্লেখযোগ্য চলচ্চিত্রসমূহ হল *দ্য কনফরমিস্ট*, *লাস্ট ট্যাঙ্গো ইন প্যারিস*, *১৯০০*, *দ্য লাস্ট এমপেরর*, *দ্য শেল্টারিং স্কাই*, *স্টিলিং বিউটি* ও *দ্য ড্রিমার্স*। *দ্য লাস্ট এমপেরর* চলচ্চিত্রের জন্য তিনি সেরা পরিচালক ও সেরা অভিযোজিত চিত্রনাট্য বিভাগে একাডেমি পুরস্কার লাভ করেন। তার কর্মজীবনের স্বীকৃতিস্বরূপ ২০১১ সালে কান চলচ্চিত্র উৎসব আয়োজনে তাকে প্রথমবারের মত প্রদত্ত সম্মানসূচক পাল্ম দর প্রদান করা হয়।

## পুরস্কার ও সম্মাননা

* ২০০৭ - ভেনিস চলচ্চিত্র উৎসবে তার কর্মজীবনের জন্য গোল্ডেন লায়ন

## তথ্যসূত্র

## বহিঃসংযোগ

* ইন্টারনেট মুভি ডেটাবেজে বেরনার্দো বেরতোলুচ্চি (ইংরেজি)
* Bilge Ebiri, "Bernardo Bertolucci" article from *Senses of Cinema: Great Directors Critical Database*, September 2004
* Bernardo Bertolucci filmography, etc. from "They Shoot Pictures, Don't They?"
* The religious affiliation of Bernardo Bertolucci
# ফক্স ব্রডকাস্টিং সংস্থা
সংক্ষিপ্ত ইউআরএল

ফক্স ব্রডকাস্টিং সংস্থা|  |
| দেশ |  মার্কিন যুক্তরাষ্ট্র |
| প্রতিষ্ঠিত | 1986 |
| স্লোগান | *TV's #1 Network* |
| প্রধান কার্যালয় | নিউ ইয়র্ক সিটি, নিউ ইয়র্ক, মার্কিন যুক্তরাষ্ট্র |
| মালিকানা | ফক্স কর্পোরেশন |
| অফিসিয়াল ওয়েবসাইট | www.fox.com |

**ফক্স ব্রডকাস্টিং সংস্থা** (Fox Broadcasting Company) বা **ফক্স** (FOX) আমেরিকান বাণিজ্যিক সম্প্রচার ওভার দ্য এয়ার টেলিভিশন নেটওয়ার্ক যা ফক্স কর্পোরেশনের একটি প্রধান সম্পত্তি। নিউ ইয়র্ক সিটির আমেরিকার ১২১১ অ্যাভিনিউতে নেটওয়ার্কটির সদর দফতর রয়েছে, ফক্স ব্রডকাস্টিং সেন্টারে (নিউ ইয়র্কেও) এবং লস অ্যাঞ্জেলেসের ফক্স টেলিভিশন সেন্টারে অতিরিক্ত অফিস রয়েছে।

১৯৮৬ সালের ৯ অক্টোবর বিগ থ্রি টেলিভিশন নেটওয়ার্কের (এবিসি, সিবিএস এবং এনবিসি) প্রতিযোগী হিসাবে ফক্স চতুর্থ টেলিভিশন নেটওয়ার্কের সবচেয়ে সফল প্রচেষ্টা হয়ে ওঠে। এটি ২০০৪ থেকে ২০১২ পর্যন্ত ১৮-২৪ জনসংখ্যার মধ্যে সর্বাধিক রেটেড ফ্রি-টু এয়ার নেটওয়ার্ক ছিল এবং ২০০৭-০৮ মৌসুমে মোট দর্শকদের মধ্যে সর্বাধিক দেখা আমেরিকান টেলিভিশন নেটওয়ার্ক হিসাবে অবস্থান অর্জন করেছিল।

## ইতিহাস

## তথ্যসূত্র
# সঙ্গীত

১৭৪০ এ ফ্রান্সোইস বাউচারের সংগীতের পরিবেশন কল্পনা চিত্র
**সংগীত** (ইংরেজী: Music; মিউজিক) দ্বারা গীত, বাদ্য, নৃত্য এই তিনটি বিষয়ের সমাবেশকে উল্লেখ করা হয়। গীত এক ধরনের শ্রবণযোগ্য কলা যা সুসংবদ্ধ শব্দ ও নৈশব্দের সমন্বয়ে মানব চিত্তে বিনোদন সৃষ্টি করতে সক্ষম। স্বর ও ধ্বনির সমন্বয়ে গীতের সৃষ্টি। এই ধ্বনি হতে পারে মানুষের কণ্ঠ নিঃসৃত ধ্বনি, হতে পারে যন্ত্রোৎপাদিত শব্দ অথবা উভয়ের সংমিশ্রণ। কিন্তু সকল ক্ষেত্রে সুর ধ্বনির প্রধান বাহন। সুর ছাড়াও অন্য যে অনুষঙ্গ সংগীতের নিয়ামক তা হলো তাল।

অর্থযুক্ত কথা, সুর ও তালের সমন্বয়ে গীত প্রকাশিত হয়। সুর ও তালের মিলিত ভাব এ বাদ্য প্রকাশিত হয়। ছন্দের সাথে দেহ ভঙ্গিমার সাহায্যে নৃত্য গঠিত ।

## ইতিহাস

তিন সংগীতজ্ঞ, নাখতের সমাধি, থিবস, মিশর
পাথরযুগের মানুষও সংগীত গাইতো। সম্ভবত প্রথম সংগীত তৈরির চেষ্টা হয়েছিল শব্দ ও ছন্দ দ্বারা প্রকৃতির সাহায্যে।

## সংগীতের প্রকারভেদ

* প্রাচ্য সংগীত ও পাশ্চাত্য সংগীত
* যান্ত্র সংগীত ও কণ্ঠসংগীত
* শাস্ত্রীয় সংগীত, লোক সংগীত ও আধুনিক সংগীত

ধ্রুপদ, খেয়াল, ঠুংরী, টপ্পা, গজল, কাওয়ালী, কালোয়াতী

## সংগীতের স্বরলিপি

সংগীত বা সুর বা স্বর এর প্রকাশ পদ্ধতিতে সাত (৭) টি চিহ্ন ( সংকেত ) ব্যবহৃত হয়, যথা :

সা রে গা মা পা ধা নি

এই সাতটি চিহ্ন দ্বারা সাতটি কম্পাংক নির্দেশ করা হয় । এছাড়াও আরও ৫টি স্বর রয়েছে ; যাদেরকে বিকৃত স্বর বলা হয় । যথা :

ঋ জ্ঞ হ্ম দ ণ

## সংগীতের তাল

সংগীত সর্বাঙ্গীণ সুন্দর হয় তখনই, যখন তাল, মাত্রা, লয় সহকারে নির্দিষ্ট প্রণালীতে সম্পন্ন হয়। বলা হয়ে থাকে বেসুরো সংগীত তবুও শ্রবনযোগ্য, তবে তাল-হীন গান সহ্য করা সম্ভব নয়। তাল হল সংগীতের কঙ্কাল স্বরুপ। বিভিন্ন রকম তাল এর নাম ও মাত্রাঃ

* দাদরা  : ৬ মাত্রা
* কাহারবা  : ৮ মাত্রা
* তেওড়া  : ৭ মাত্রা
* রুপক  : ৭ মাত্রা
* ঝাঁপতাল  : ১০ মাত্রা
* ত্রিতাল  : ১৬ মাত্রা

## যন্ত্র সংগীত

বিভিন্ন প্রকার যান্ত্রীয় সংগীত:

* তত: তার (তন্ত্রী)বিশিষ্ট,
* সুষির: বায়ু চালিত,
* ঘাতবাদ্য
	+ ঘন (বাদ্য)
	+ আনদ্ধ

## সংগীত শিল্পের বাণিজ্যিক প্রসার

প্রাচীনকাল থেকে এ বঙ্গঅঞ্চলে কীর্তন বা ঈশ্বরের নামে গান করার প্রচলন চলে আসছে। চর্যাগীতির পরে বাংলা সংগীতে উল্লেখযোগ্য হয়ে আছে নাথগীতি। যদিও সংগীতকে ঘিরে বিশ্বব্যাপী সৃষ্ট হয়েছে এক ধরনের ব্যবসার। এতে সংগীত রচনা করে গ্রাহক কিংবা প্রচার মাধ্যমে বিক্রয়ের ব্যবস্থা করা হয়। এর সাথে জড়িত রয়েছে বিভিন্ন রেকর্ড কোম্পানী, ব্রান্ড এবং ট্রেডমার্ক সহযোগে লেবেল এবং বিক্রেতা। ২০০০ সালের পর থেকে গানের শ্রোতার সংখ্যা অসম্ভব আকারে বৃদ্ধি পেয়েছ। শ্রোতারা ডিজিটাল মিউজিক ফাইলগুলোকে এমপি-থ্রী প্লেয়ার, আইপড, কম্পিউটার এবং অন্যান্য বহনযোগ্য আধুনিক যন্ত্রে সংরক্ষণ করছেন। গানগুলো ইন্টারনেট থেকে বিনামূল্যে কিংবা ক্রয় করে সংগ্রহ করা যায়। ডিজিটাল মাধ্যমে গান সংগ্রহ ও দেয়া-নেয়ার মাধ্যমে বর্তমান সংগীত শিল্প প্রসারিত হয়েছে।

তবে ইন্টারনেট থেকে অবাধে বিনামূল্যে গান ডাউনলোড করার ফলে গানের সিডি বিক্রয়ের ব্যবসায় এক ধরনের হুমকির মুখে রয়েছে। এর ফলে বাণিজ্যিক শিল্পীরা আর্থিকভাবে লাভবান হতে পারছেন না।

## তথ্যসূত্র

## বহিঃসংযোগ

* বাংলাপিডিয়ায় *সঙ্গীত*